Ġuvni jinsab fil-periklutal-mewt wara li waqa’ f’xaft ilbieraħ fil-għaxija f’San Ġiljan. Stqarrija tal-pulizija tgħid li minn stħarriġ preliminari rriżulta li ż-żagħżugħ, li għandu 24 sena u joqgħod Ħad-Dingli, kien bilqiegħda fuq puġġaman meta għeleb ghal isfel. Il-ġuvni ttieħed b’ambulanza l-Isptar Mater Dei, fejn kien iċċertifikat li kien qiegħed f’qagħada kritika. Aktar investigazzjonijiet għadhom għaddejjin, kif ukoll inħatru diversi esperti biex jassistu f’inkjesta maġisterjali.